text: DM i Hip Hop i Horsens
  13 marts 2013 kl. 09.12
  På lørdag afholdes Danmarksmesterskaberne i Hip Hop i Forum Horsens.
  Der Hip Hoppes i 3 kategorier:
  Cadet i alderen 7-13 år, junior fra 12-17 år og voksne fra 18 år.
  Holdene bliver bedømt af et internationalt panel af dommere fra Belgien, Sverige, Albanien og Danmark.
  Deltagerne bliver bedømt på "en kompleks koreografi med dynamisk intensitet og gerne en unik og individuel stil". 
  Deltagerne vælger selv, hvilke stilarter rutinen skal indeholde.
  